બૅન્કનું ડેબિટ કાર્ડ અને એનો સિક્યૉરિટી પિન સેફમાં મૂકવાને બદલે ખુલ્લામાં રાખવાની અને બૅન્ક-ટ્રાન્ઝૅક્શનની માહિતી SMS દ્વારા ન મેળવવાની બેદરકારી મુલુંડના એક જ્વેલરને ભારે પડી હતી. આ આદતનો ગેરલાભ લઈને જ્વેલરના જ ભત્રીજાએ કાકાની બૅન્કના ATMમાંથી અગિયાર લાખ રૂપિયાની ઉઠાંતરી કરી નાખી હતી, પરંતુ ભત્રીજાની આખી રમત ATMના CCTV કૅમેરાના ફુટેજમાં ઝડપાઈ જતાં મુલુંડ પોલીસ ભત્રીજાની ધરપકડ કરવામાં સફળ થઈ હતી.